Lífeyrissjóðir án ábyrgðar launagreiðenda , 21 talsins , hafa nú skilað skýrslum um tryggingafræðilega stöðu miðað við stöðuna í árslok 2010 . Þessum sjóðum fækkaði um fjóra frá síðasta uppgjöri . Bráðbirgða niðurstöður sýna að heildar tryggingafræðileg staða hefur batnað frá árinu áður og er vegið meðaltal tryggingafræðilegrar stöðu neikvæð um 6,3% eða sem nemur 145 ma.kr. halla . Aðeins tveir sjóðir eru með jákvæða tryggingafræðilega stöðu . Framlengt var bráðabirgðaákvæði í lífeyrissjóðalögunum sem fól í sér að ekki væri nauðsynlegt að skerða réttindi ef neikvæð staða héldist innan 15% . Samkvæmt bráðbirgðaniðurstöðum þarf enginn sjóður að skerða réttindi sjóðfélaga . Miðað við bráðabirgðatölur úr innsendum skýrslum er vegið meðaltal hreinnar raunávöxtunar sjóða án ábyrgðar 2,49% fyrir árið 2010 en raunávöxtun allra samtryggingasjóða , með og án ábyrgðar , er 2,37% fyrir sama tímabil . Myndin sýnir tryggingafræðilega stöðu samtryggingadeilda lífeyrissjóða sem eru án ábyrgðar launagreiðanda við árslok 2010 . Heildar tryggingafræðileg staða við árslok 2010 -145 ma.kr . Samtryggingadeildir án ábyrgðar launagreiðenda Tryggingafræðileg staða lífeyrissjóða með ábyrgð launagreiðenda Nú hafa borist skýrslur um tryggingafræðilegar athuganir þeirra 13 lífeyrissjóða ( 14 deildir ) sem eru með ábyrgð launagreiðenda . Bráðabirgða niðurstöður sýna að heildar tryggingafræðileg staða þeirra er neikvæð um 39% eða sem nemur um 506 ma.kr. halla . Enginn sjóður er með jákvæða stöðu . Lífeyrissjóðir sem eru með ábyrgð launagreiðenda þurfa ekki að skerða réttindi sjóðfélaga þrátt fyrir neikvæða tryggingafræðilega stöðu . Þessir sjóðir hafa um langt árabil sýnt neikvæða stöðu og eru flestir á vegum ríkis og sveitarfélaga . Samkvæmt bráðabirgða niðurstöðum innsendra skýrslna eru flestir sjóðir með jákvæða raunávöxtun fyrir árið 2010 . Vegið meðaltal hreinnar raunávöxtunar allra 13 sjóðanna fyrir árið 2010 er 2,05% . Raunávöxtun allra samtryggingasjóða , með og án ábyrgðar , fyrir sama tímabil er 2,37% Myndin sýnir tryggingafræðilega stöðu samtryggingadeilda lífeyrissjóða sem eru með ábyrgð launagreiðanda við árslok 2010 . Heildar tryggingafræðileg staða við árslok 2010 -506 ma.kr . Samtryggingadeildir með ábyrgð launagreiðenda